જગદીશભાઈએ જીવનની દુઃખ ક્ષણ વિષે કહ્યું કે, 12માં ધોરણમાં નાપાસ થયો હતો. રિઝલ્ટ લેવા ઉપર જવાની હિંમત નહોતી. શાળામાં જીએસ હતો અને કોલર ઉંચો હતો પરંતુ નિષ્ફળતા સ્વિકારવાની હિંમત નહોતી. પરંતુ શાળાના પરબતભાઈ નામના શિક્ષકે કહ્યું કે, આ રિઝલ્ટ તારી ઓળખ નથી. તારામાં ઠાંસી ઠાંસીને ટેલેન્ટ છે. ચિંતા ન કર. કુદી જવાનો વિચાર આ શબ્દોથી નીચે ઉતર્યો પરંતુ શાળાથી ઘરનું અંતર 15 મિનિટનું હતું છતાં ઘરે પહોંચતા પાંચેક કલાક લાગ્યા. પિતાના સ્વપ્નો પર પાણી ફેરવ્યાનું લાગ્યું. ઘરે ગયો તો માતા કે પિતાએ એક પણ શબ્દ ન કહ્યો અને આખી રાત રડતાં રહ્યાં. પિતાએ કંઈ ન કહ્યું એનો એટલો અફસોસ આજે પણ છે કે, તેમને કંઈક કરી બતાવવાની પ્રેરણા આજે પણ એ નિષ્ફળતામાંથી જ મળી રહે છે.